चारों पुरुषार्थों में धर्म, अर्थ, काम व मोक्ष को माना गया है, अर्थात् धर्म और मोक्ष के बीच में जो अर्थ एवं काम का विवेकपूर्ण उपभोग करता है, वही सबसे बड़ा बुद्धिमान है तथा वही मानव जीवन के परम लक्ष्य को प्राप्त कर सकता है। इसके विपरीत जो दिन-रात अर्थ एवं काम के पीछे दौड़ लगाते हैं, उनका धर्म एवं अंतिम लक्ष्य मोक्ष भी निष्क्रिय हो जाता है क्योंकि अर्थ एवं काम की ऐसी मीठी मार होती है कि आदमी जीवनभर उनका उपभोग करते-करते स्वयं को काल के हवाले कर देता है तथा सदा के लिए चैरासी के चक्कर में फँस जाता है।